title: Decizia Comisiei din 4 august 2004 de acceptare a angajamentului oferit în cadrul procedurii antidumping privind importurile de polietilenă tereftalată originară, printre altele, din Australia

text:
Anunţ juridic important

|

32004D0600

Jurnalul Oficial L 271 , 19/08/2004 p. 0038 - 0039

		20040804Decizia Comisieidin 4 august 2004de acceptare a angajamentului oferit în cadrul procedurii antidumping privind importurile de polietilenă tereftalată originară, printre altele, din Australia(2004/600/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene [1] (denumit în continuare "regulament de bază"), în special articolele 8 și 9,după consultarea comitetului consultativ,întrucât:1. PROCEDURĂ(1) La 19 februarie 2004, prin Regulamentul (CE) nr. 306/2004 [2] (denumit în continuare "regulament provizoriu"), Comisia a instituit un drept antidumping provizoriu asupra importurilor în Comunitate de poli(etilenă tereftalată) (denumit în continuare "PET" sau "produs în cauză") originar din Australia, Republica Populară Chineză și Pakistan.(2) După adoptarea măsurilor antidumping provizorii, Comisia a continuat ancheta privind dumpingul, prejudiciul și interesul Comunității. Rezultatele și concluziile definitive ale anchetei sunt prezentate în Regulamentul (CE) nr. 1467/2004 al Consiliului de instituire a unui drept antidumping definitiv asupra importurilor de PET originare din Australia, Republica Populară Chineză și Pakistan [3] (denumit în continuare "regulament definitiv").(3) Ancheta a confirmat concluziile provizorii, care au stabilit existența unui dumping prejudiciabil pentru importurile produsului în cauză originar din Australia, Republica Populară Chineză și Pakistan.2. ANGAJAMENT(4) După adoptarea măsurilor antidumping provizorii, un producător-exportator australian care a cooperat (Leading Synthetics Pty Ltd) a oferit un angajament de preț, în conformitate cu articolul 8 alineatul (1) din regulamentul de bază, conform căruia s-a arătat dispus să vândă produsul în cauză la un preț care să permită cel puțin eliminarea efectului prejudiciabil al dumpingului.(5) De asemenea, societatea va furniza Comisiei, periodic și detaliat, informații privitoare la exporturile în Comunitate, ceea ce-i va permite Comisiei să monitorizeze eficient respectarea angajamentului. Mai mult, structura vânzărilor societății este de așa natură încât Comisia consideră că riscul de eludare a angajamentului este limitat.(6) Ținând cont de cele menționate anterior, angajamentul este considerat ca fiind acceptabil.(7) Pentru a permite Comisiei să monitorizeze eficient respectarea angajamentului de către societate, atunci când cererea de punere în liberă circulație în temeiul angajamentului este prezentată autorităților vamale competente, scutirea de drept este condiționată de prezentarea unei facturi comerciale care trebuie să conțină cel puțin informațiile prevăzute în anexa 2 la Regulamentul (CE) nr. 1467/2004 al Consiliului. Aceste informații sunt totodată necesare pentru a permite autorităților vamale să verifice cu suficientă precizie dacă încărcătura corespunde cu informațiile din documentele comerciale. În cazul în care o asemenea factură nu este prezentată sau dacă ea nu corespunde produselor prezentate în vamă, este datorată suma corespunzătoare dreptului antidumping.(8) În caz de încălcare, de presupusă încălcare sau de retragere a angajamentului, se va putea institui un drept antidumping, în conformitate cu articolul 8 alineatele (9) și (10) din regulamentul de bază,DECIDE:Articolul 1Se acceptă aranjamentul oferit de către producătorul-exportator menționat în continuare în cadrul prezentei proceduri antidumping privind importurile anumitor tipuri de poli(etilenă tereftalată) originară din Australia, Republica Populară Chineză și Pakistan.Țara | Producător | Cod adițional TARIC |Australia | Leading Synthetics Pty Ltd | A503 |Articolul 2Prezenta decizie intră în vigoare în ziua următoare datei publicării în Jurnalul Oficial al Uniunii Europene.Adoptată la Bruxelles, 4 august 2004.Pentru ComisiePascal LamyMembru al Comisiei[1] JO L 56, 6.3.1996, p. 1. Regulament astfel cum a fost modificat ultima dată prin Regulamentul (CE) nr. 461/2004 (JO L 77, 13.3.2004, p. 12).[2] JO L 52, 21.2.2004, p. 5.[3] JO L 271, 19.8.2004, p. 1.--------------------------------------------------


title: 2010/233/: Decizia Comisiei din 26 aprilie 2010 de înființare a Grupului de experți pentru un cadru comun de referință în domeniul dreptului european al contractelor

text:
               27.4.2010

               RO

               Jurnalul Oficial al Uniunii Europene

               L 105/109

         DECIZIA COMISIEI
   din 26 aprilie 2010
   de înființare a Grupului de experți pentru un cadru comun de referință în domeniul dreptului european al contractelor
   (2010/233/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Consiliul European de la Tampere din octombrie 1999 a solicitat Comisiei să studieze necesitatea armonizării legislației în domeniul dreptului civil material.

               (2)

               Comisia a emis o comunicare privind dreptul european al contractelor (1) în 2001 cu scopul de a lansa un proces de consultare cu privire la problemele și acțiunile potențiale în domeniul dreptului european al contractelor, al cărui rezultat a indicat un consens clar în ceea ce privește necesitatea de a îmbunătăți coerența legislației actuale a Uniunii privind dreptul contractelor cu scopul de a asigura aplicarea sa uniformă, precum și buna funcționare a pieței interne.

               (3)

               Comisia a creat un plan de acțiune intitulat „Un drept european al contractelor mai coerent” (2), în 2003, care propunea îmbunătățirea calității și coerenței legislației Uniunii privind dreptul contractelor prin stabilirea unui cadru comun de referință, care ar dota Uniunea cu un instrument de referință neobligatoriu care să conțină principii, definiții și norme standard de utilizat în cadrul revizuirii legislației existente a Uniunii și pregătirii unei noi legislații în domeniul dreptului contractelor.

               (4)

               Ca măsură pregătitoare, Comisia a finanțat în 2005, printr-un grant în cadrul celui de al șaselea Program-cadru pentru cercetare, o rețea academică europeană de cercetători cu scopul de a realiza un studiu juridic detaliat care a condus la crearea unui proiect academic de cadru comun de referință (denumit în continuare „proiect de cadru comun de referință”).

               (5)

               Programul de la Stockholm pentru 2010-2014 invită Comisia să prezinte o propunere privind un cadru comun de referință în domeniul dreptului european al contractelor, care ar trebui să fie un set neobligatoriu de principii fundamentale, definiții și norme standard de folosit de către legiuitor la nivelul Uniunii, pentru a se asigura o coerență și o calitate mai bună a procesului legislativ.

               (6)

               Strategia 2020 pentru creștere inteligentă, durabilă și favorabilă incluziunii (3) subliniază necesitatea întreprinderilor și consumatorilor de a încheia mai ușor contracte cu parteneri din alte țări UE și într-un mod mai puțin costisitor, inter alia, prin realizarea de progrese către un drept european opțional al contractelor.

               (7)

               Prin urmare, este necesar să se stabilească un grup de experți în domeniul dreptului civil, și în special al dreptului contractelor și să se definească sarcinile și structura acestuia.

               (8)

               Grupul ar trebui să asiste Comisia la pregătirea unei propuneri pentru un cadru comun de referință în domeniul dreptului european al contractelor, inclusiv dreptul contractelor în ceea ce privește întreprinderile și consumatorii, folosind proiectul de cadru comun de referință ca punct de plecare și având în vedere alte lucrări de cercetare în acest domeniu, precum și acquis-ul Uniunii. Grupul ar trebui să ajute Comisia mai ales la selecția acelor părți din proiectul de cadru comun de referință, care sunt relevante pentru dreptul contractelor, în mod direct sau indirect, precum și la restructurarea, revizuirea și completarea conținuturilor selectate.

               (9)

               Grupul ar trebui să fie alcătuit din experți cu înaltă calificare, cu competențe în domeniul dreptului civil, și în special dreptul contractelor, numiți cu titlu personal.

               (10)

               Ar fi necesară definirea unor norme privind divulgarea informațiilor de către membrii grupului, fără a aduce atingere normelor Comisiei privind securitatea, astfel cum sunt prevăzute în anexa la Decizia 2001/844/CE, CECO, Euratom a Comisiei (4).

               (11)

               Datele cu caracter personal referitoare la membrii grupului ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organismele comunitare și privind libera circulație a acestor date (5).

               (12)

               Este necesar să se stabilească o perioadă de aplicare a prezentei decizii. Comisia va examina în timp util oportunitatea unei prelungiri,

         DECIDE:
   Articolul 1
   Grupul de experți pentru un cadru comun de referință în domeniul dreptului european al contractelor
   Se instituie grupul de experți „Grupul de experți pentru un cadru comun de referință în domeniul dreptului european al contractelor”, denumit în continuare „grupul”.
   Articolul 2
   Sarcină
   Sarcina grupului este să asiste Comisia la pregătirea unei propuneri pentru un cadru comun de referință în domeniul dreptului european al contractelor, inclusiv dreptul contractelor în ceea ce privește întreprinderile și consumatorii, în special la:

               (a)

               selectarea acelor părți din proiectul de cadru comun de referință care sunt relevante pentru dreptul contractelor, în mod direct sau indirect; precum și

               (b)

               restructurarea, revizuirea și completarea conținuturilor selectate din proiectul de cadru comun de referință, având, de asemenea, în vedere alte lucrări de cercetare în acest domeniu, precum și acquis-ul Uniunii.

         Articolul 3
   Consultare
   Comisia poate consulta grupul cu privire la orice aspect legat de pregătirea unei propuneri pentru un cadru comun de referință în domeniul dreptului european al contractelor.
   Articolul 4
   Componență — Numirea membrilor
   (1)   Grupul este compus din cel mult 20 de membri.
   (2)   Membrii vor fi numiți de către directorul general al Direcției Generale pentru Justiție, Libertate și Securitate din cadrul specialiștilor cu competențe excepționale în domeniul dreptului civil și în special al dreptului contractelor. Numirea membrilor se face astfel încât să se garanteze, în limita posibilului, un echilibru adecvat în ceea ce privește competențele, originea geografică și sexul.
   (3)   Membrii sunt numiți cu titlu personal și acționează în mod independent și în interesul public.
   (4)   Grupul include experți din următoarele categorii:

               —

               organizații științifice și de cercetare, sfera academică;

               —

               juriști din justiție;

               —

               experți reprezentând societatea civilă.

         (5)   Membrii grupului sunt numiți printr-un mandat care se încheie la 26 aprilie 2012.
   (6)   Membrii nu pot desemna un supleant care să îi înlocuiască decât cu acordul Comisiei.
   (7)   Membrii care nu mai sunt capabili să contribuie efectiv la deliberările grupului, cei care demisionează sau care nu îndeplinesc condițiile prevăzute la alineatul (3) din prezentul articol sau la articolul 339 din tratat pot fi înlocuiți pe perioada rămasă până la expirarea mandatului lor.
   (8)   Membrii grupului semnează un document prin care se angajează să acționeze în interes public, precum și o declarație care atestă absența sau existența oricărui interes care le poate compromite obiectivitatea.
   (9)   Numele membrilor se publică în Registrul grupurilor de experți ai Comisiei și pe site-ul internet al Direcției Generale Justiție, Libertate și Securitate. Numele membrilor se colectează, se prelucrează și se publică în conformitate cu Regulamentul (CE) nr. 45/2001.
   (10)   Membrii care nu doresc să-și divulge numele pot solicita derogarea de la această regulă. Cererea de a nu divulga numele unui membru al unui grup de experți se consideră justificată ori de câte ori publicarea ar putea periclita securitatea sau integritatea acestuia sau ar putea aduce atingere, în mod nejustificat, vieții private a acestuia.
   Articolul 5
   Modul de funcționare
   (1)   Grupul este prezidat de Comisie.
   (2)   În acord cu Comisia, se pot constitui subgrupuri care să examineze aspecte specifice, pe baza unui mandat stabilit de grup. Aceste subgrupuri se dizolvă de îndată ce își îndeplinesc mandatele.
   (3)   Reprezentantul Comisiei poate solicita unor experți din afara grupului cu competențe specifice referitoare la un subiect de pe ordinea de zi sau unor observatori, în special din Parlamentul European și din Consiliu, să participe la deliberările grupului sau subgrupului în cazul în care acest lucru este util și/sau necesar.
   (4)   Informațiile obținute cu ocazia participării la deliberările grupului sau ale unui subgrup nu sunt divulgate în cazul în care, în opinia Comisiei, aceste informații se referă la aspecte confidențiale.
   (5)   Grupul și subgrupurile acestuia se reunesc în mod normal în birourile Comisiei în conformitate cu procedurile și programul stabilite de aceasta. Serviciile de secretariat sunt asigurate de către Comisie. La reuniunile grupului și ale subgrupurilor acestuia pot participa și alți funcționari ai Comisiei interesați de lucrări.
   (6)   Grupul își stabilește regulamentul de procedură pe baza regulamentului standard de procedură pentru grupurile de experți adoptat de Comisie.
   (7)   Comisia poate publica orice rezumat, concluzie, concluzie parțială sau document de lucru al grupului în versiunea lingvistică originală a documentului în cauză.
   Articolul 6
   Cheltuieli aferente ședințelor
   (1)   Participanții la activitățile grupului nu sunt remunerați pentru serviciile pe care le prestează.
   (2)   Comisia rambursează cheltuielile de călătorie și, după caz, cheltuieli de subzistență suportate de participanți, survenite în legătură cu activitățile grupului, în conformitate cu normele Comisiei privind rambursarea cheltuielilor pentru experții externi.
   (3)   Cheltuielile aferente reuniunilor se rambursează în limitele bugetului anual alocat grupului de către serviciile responsabile ale Comisiei.
   Articolul 7
   Aplicabilitate
   Prezenta decizie se aplică până la 26 aprilie 2012.

      Adoptată la Bruxelles, 26 aprilie 2010.

            Pentru Comisie

            Președintele

         José Manuel BARROSO

      (1)  JO C 255, 13.9.2001, p. 1.

      (2)  JO C 63, 15.3.2003, p. 1.

      (3)  COM(2010) 2020 final, p. 23.

      (4)  JO L 317, 3.12.2001, p. 1.

      (5)  JO L 8, 12.1.2001, p. 1.


title: Decizia Consiliului din 28 februarie 2005 privind semnarea și aplicarea provizorie a unui protocol adițional la Acordul privind comerțul, dezvoltarea și cooperarea dintre Comunitatea Europeană și statele membre ale acesteia, pe de o parte, și Republica Africa de Sud, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană

text:
Anunţ juridic important

|

32005D0206

Jurnalul Oficial L 068 , 15/03/2005 p. 0032 - 0032 Jurnalul Oficial L 159 , 13/06/2006 p. 0208 - 0208

		20050228Decizia Consiliuluidin 28 februarie 2005privind semnarea și aplicarea provizorie a unui protocol adițional la Acordul privind comerțul, dezvoltarea și cooperarea dintre Comunitatea Europeană și statele membre ale acesteia, pe de o parte, și Republica Africa de Sud, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană(2005/206/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 310 coroborat cu articolul 300 alineatul (2) primul paragraf a doua teză,având în vedere Actul de aderare din 2003, în special articolul 6 alineatul (2),având în vedere propunerea Comisiei,întrucât:(1) La 26 aprilie 2004, Consiliul a autorizat Comisia, în numele Comunității Europene și al statelor sale membre, să negocieze cu Republica Africa de Sud un protocol adițional la Acordul privind comerțul, dezvoltarea și cooperarea dintre Comunitatea Europeană și statele membre ale acesteia, pe de o parte, și Republica Africa de Sud, pe de altă parte [1], pentru a ține seama de aderarea celor zece noi state membre la Uniunea Europeană.(2) Negocierile respective au fost încheiate în mod satisfăcător pentru Comisie.(3) Protocolul adițional negociat cu Republica Africa de Sud prevede, la articolul 10 alineatul (2), aplicarea provizorie a protocolului adițional înainte de data intrării în vigoare a acestuia.(4) Sub rezerva încheierii sale, protocolul adițional ar trebui semnat în numele Comunității și aplicat provizoriu,DECIDE:Articolul 1Președintele Consiliului este autorizat să numească persoana împuternicită (persoanele împuternicite) să semneze, în numele Comunității și al statelor membre ale acesteia, protocolul adițional la Acordul privind comerțul, dezvoltarea și cooperarea dintre Comunitatea Europeană și statele membre ale acesteia, pe de o parte, și Republica Africa de Sud, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană.Textul protocolului adițional se atașează la prezenta decizie.Articolul 2Protocolul adițional se aplică provizoriu sub rezerva încheierii sale.Adoptată la Bruxelles, 28 februarie 2005.Pentru ConsiliuPreședinteleF. Boden[1] JO L 127, 29.4.2004, p. 109.--------------------------------------------------